Diari Oficial de la Generalitat Valenciana


Sumari del DOGV 8832, del 11-06-2020 (2020/4100)

Informació pública de la modificació puntual del PGOU relativa al canvi de qualificació d'UFA2 a UFA1 del grup d'habitatges Sant Jeroni, situades a la plaça de Salvador Allende.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   8832

Data del DOGV
:   11-06-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/4100


Data del document
:   03-06-2020

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la modificació puntual del PGOU relativa al canvi de qualificació d'UFA2 a UFA1 del grup d'habitatges Sant Jeroni, situades a la plaça de Salvador Allende. [2020/4100]  
El Ple de l'Ajuntament de València, en la sessió celebrada l'11 de maig de 2020, va adoptar l'acord que, en la part dispositiva, diu el següent:  
Primer. Iniciar el procés de consulta a les administracions públiques afectades i persones interessades en la modificació puntual del PGOU relativa al canvi de qualificació d'UFA2 a UFA1 del grup de vivendes Sant Jeroni, síties a la plaça de Salvador Allende, i sotmetre-la a informació pública durant un termini de 45 dies, per mitjà dels corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica perquè siguen consultats.  
Segon. Comunicar el present acord als efectes que, si escau, emeten el corresponent informe, als següents serveis municipals afectats:  
  
- Servei del Cicle Integral de l'Aigua.  
- OCOVAL, a fi que demane, coordine i remeta els informes preceptius de les entitats subministradores dels serveis públics urbans que pogueren ser-ne afectats.  
Tercer. Notificar l'inici de la fase de consulta a l'Associació de Veïns de Torrefiel, en qualitat de públic interessat.  
Quart. Procedir a la inserció en la pàgina web municipal (www.valencia.es) de la documentació que se sotmet a informació pública, i posar-la a disposició del públic a l'Oficina Municipal d'Informació Urbanística, a la planta baixa de l'edifici municipal de l'antiga Fàbrica de Tabacs, c/ Amadeu de Savoia, núm. 11 (Edifici Tabacalera).  
  
I, de conformitat amb el que estableix l'article 57.1.b de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), modificada per la Llei 1/2019, de 5 de febrer, de la Generalitat, s'obri el període de consultes i informació pública per a la presentació d'al·legacions durant el termini de 45 dies hàbils, a comptar de l'endemà de la publicació del present acord en el Diari Oficial de la Generalitat Valenciana (DOGV).  
  
La documentació es troba a disposició del públic a les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en el web d'Urbanisme (www.valencia.es/urbanismo), en compliment de l'article 53.2 de la LOTUP.  
  
València, 3 de juny de 2020.- El secretari: Manuel Latorre Hernández.